קורפוס הפאנצר ה-41 (ורמאכט)

קורפוס הפאנצר ה-41 (בגרמנית: XXXXI. Panzerkorps) היה קורפוס שריון של הורמאכט במהלך מלחמת העולם השנייה. הקורפוס הוקם ב-24 בפברואר 1940 בשם "הקורפוס ה-41", והועמד תחת פיקוד גאורג-הנס ריינהרדט, ופעילותו המבצעית הראשונה הייתה במסגרת קבוצת ארמיות A במערכה על צרפת ועל ארצות השפלה. ריינהרדט פיקד על הקורפוס במהלך המערכה על צרפת כחלק מקבוצת הפאנצר קלייסט במסגרת קבוצת ארמיות A. במערכה על צרפת כלל הקורפוס את דיוויזיית הפאנצר השישית, דיוויזיית הפאנצר השמינית, והדוויזייה הממונעת השנייה. הקורפוס השתתף בהבקעת המגננה הצרפתית דרך יער הארדנים אל מעבר לנהר המאס, וחצה את המאס בין ה-13 במאי ל-15 במאי ליד העיירה מונתארם. ריינהרדט היה אחד מבין שלושת מפקדי השריון שהיוו את חוד החנית של הכוח המבקיע, וביססו את ראשי הגשר מעבר למאס. לאחר חציית המאס המשיכו כוחותיו של ריינהרדט אל תעלת למאנש, ולאחר מכן לחם הקורפוס במהלך מבצע מקרה אדום, כחלק מהארמייה ה-12 במסגרת קבוצת ארמיות A. לאחר נפילת צרפת המתין הקורפוס לקבלת פקודת צליחת התעלה במבצע ארי הים, אך בשל כישלון הלופטוואפה בקרב על בריטניה הפקודה מעולם לא הגיעה. באביב 1941 השתתף הקורפוס בפיקודו של ריינהרדט במערכה בבלקן, כחלק מארמיית הפאנצר הראשונה, ואף לחם במהלך המערכה על יוון. במערכה בבלקן כלל הקורפוס את דיוויזיית האס אס השנייה ואת דיוויזיית גרוסדויטשלנד. במהלך מבצע ברברוסה, לחם הקורפוס כחלק מארמיית הפאנצר הרביעית במסגרת קבוצת ארמיות צפון. במהלך מבצע ברברוסה, הורכב הקורפוס מדיוויזיית הפאנצר ה-1, דיוויזיית הפאנצר ה-6, הדיוויזיה ה-269 והדיוויזיה הממונעת ה-36. הקורפוס השתתף בכיבוש המדינות הבלטיות והגיע עד לנינגרד, צפונה יותר מכל כוח גרמני אחר. ב-5 בספטמבר 1941 מונה אוטו-ארנסט אוטנבאכר למפקד הקורפוס, וב-13 באוקטובר מונה כמחליפו ולטר מודל, שפיקד על הקורפוס במהלך הקרב על מוסקבה, כחלק מארמיית הפאנצר השלישית במסגרת קבוצת ארמיות מרכז. ב-15 בינואר 1942 מונה יוזף הרפה למפקד הקורפוס, וב-10 ביולי 1942 הוסב הקורפוס לקורפוס פאנצר. במהלך 1942–1943 לחם הקורפוס במסגרת ארמיית הפאנצר השנייה והארמייה התשיעית לסירוגין, והשתתף במבצעים נגד הפרטיזנים. בקיץ 1943 לחם הקורפוס בפיקודו של הרפה בקרב קורסק, כחלק מהארמייה התשיעית במסגרת קבוצת ארמיות מרכז. ב-15 באוקטובר 1943 מונה הלמוט ויידלינג למפקד הקורפוס, ופיקד עליו במהלך מבצע בגרטיון, שבו הושמד הקורפוס לחלוטין, והקימו מחדש על בסיס מפקדת הקורפוס ששרדה. בחורף 1945 לחם הקורפוס במהלך מבצע פרוסיה המזרחית, ובמרץ נשלח הקורפוס להילחם כנגד בעלות הברית בחזית המערבית. ב-10 באפריל 1945 מונה ונד פון ויטרסהיים למפקד הקורפוס, וב-19 באפריל החליפו רודולף הולשטה, שפיקד על הקורפוס עד סוף המלחמה. גאורג-הנס ריינהרדט (24 בפברואר 1940 - 5 באוקטובר 1941) אוטו-ארנסט אוטנבאכר (5 באוקטובר 1941 - 13 באוקטובר 1941) ולטר מודל (13 באוקטובר 1941 - 15 בינואר 1942) יוזף הרפה (15 בינואר 1942 - 15 באוקטובר 1943) הלמוט ויידלינג (15 באוקטובר 1943 - 31 בינואר 1944) אהרנפריד בגה (1 בפברואר 1944 - 10 במרץ 1944) הלמוט ויידלינג (10 במרץ 1944 - 20 ביוני 1944) אדמונד הופמייסטר (20 ביוני 1944 - 1 ביולי 1944) הלמוט ויידלינג (1 ביולי 1944 - 20 ביולי 1944) הלמוט ויידלינג (13 באוגוסט 1944 - 10 באפריל 1945) ונד פון ויטרסהיים (10 באפריל 1945 - 19 באפריל 1945) רודולף הולשטה (19 באפריל 1945 - 8 במאי 1945) במערכה על צרפת כלל הקורפוס את היחידות הבאות: דיוויזיית הפאנצר ה-6 דיוויזיית הפאנצר ה-8 הדיוויזיה הממונעת ה-2 במערכה בבלקן כלל הקורפוס את היחידות הבאות: דיוויזיית האס אס ה-2 הרגימנט הממונע גרוסדויטשלנד במהלך מבצע ברברוסה כלל הקורפוס את היחידות הבאות: דיוויזיית הפאנצר ה-1 דיוויזיית הפאנצר ה-6 הדיוויזיה ה-269 הדיוויזיה הממונעת ה-36 במהלך הקרב על מוסקבה כלל הקורפוס את היחידות הבאות: דיוויזיית הפאנצר ה-1 הדיוויזיה הממונעת ה-14 הדיוויזיה הממונעת ה-36 הדיוויזיה ה-6 במהלך קרב קורסק כלל הקורפוס את היחידות הבאות: דיוויזיית הפאנצר ה-18 הדיוויזיה ה-86 הדיוויזיה ה-292 במבצע בגרטיון כלל הקורפוס את היחידות הבאות: הדיוויזיה ה-35 הדיוויזיה הממונעת ה-36 הדיוויזיה ה-129 במבצע פרוסיה המזרחית כלל הקורפוס את היחידות הבאות: מפקדת הדיוויזיה ה-605 הדיוויזיה ה-56 צוות קרב מהדיוויזיה ה-170 מדיה וקבצים בנושא קורפוס הפאנצר ה-41 בוויקישיתוף הקורפוס ה-41 באתר lexikon-der-wehrmacht (בגרמנית) קורפוס הפאנצר ה-41 באתר lexikon-der-wehrmacht (בגרמנית)